સ્વામી વિવેકાનંદજીની પુણ્યતિથિ નિમિત્તે હાલની સમગ્ર ચર્ચાનો નિષ્કર્ષ-સાર એ છે કે, આપણે પ્રવર્તમાન વિવિધ દૃષ્ટિકોણની તરફેણ કે વિરુદ્ધ હોવાને બદલે તેનાથી ઉપર ઊઠીને, એવા વૈવિધ્યપૂર્ણ - આધ્યાત્મિકતા-યુક્ત - સમૃદ્ધ-સમતામૂલક-સર્વસમાવેશક સમાજજીવન, રાષ્ટ્રજીવન, જાહેરજીવન અને વૈશ્ર્વિક- સંવાદની ભૂમિકા ઊભી કરવાના સભાનતાપૂર્વકના પ્રયાસો કરવા અનિવાર્ય છે. આજની સર્વસત્તાવાદી વિચારધારા અને બૌદ્ધિક-અસ્પૃશ્યતાને (ડૉ. પ્રણવ મુખર્જીની નાગપુર મુલાકાતના વિરોધ જેવી) દૂર દૂર સુધી હડસેલી મૂકવા માટે, આપણે ગુનાનક, સંત કબીર, સ્વામી વિવેકાનંદ, કાર્લ માર્ક્સ, શ્રી રામકૃષ્ણ પરમહંસ અને સૂફીસંત શિરોમણી જલાલુદ્દીન મી સાથે પુન: એકીકૃત સંવાદ-સમગ્રતાયુક્ત સંવાદ-સખ્ય-સંવાદની ભારતીય વિભાવનાની પુન: પ્રતિષ્ઠા કરવી અનિવાર્ય છે, અને એ જ હશે સ્વામી વિવેકાનંદજીને તેમની ૧૧૭મી પુણ્યતિથિએ આપણી સાચી અને પૂરી શ્રદ્ધાંજલિ - આદરાંજલિ... !